open-index/open-wikipedia-markdown huggingface dataset:
Extranet

Ένα **extranet** (ουσιαστικά «εξωδίκτυο») είναι ένα δίκτυο υπολογιστών που επιτρέπει την ελεγχόμενη πρόσβαση από ένα εξωτερικό χώρο, για συγκεκριμένες επιχειρήσεις ή εκπαιδευτικούς σκοπούς . Στο πλαίσιο των επιχειρήσεων προς τις επιχειρήσεις, ένα extranet μπορεί να θεωρηθεί ως προέκταση του intranet ενός οργανισμού που έχει επεκταθεί σε χρήστες εκτός του οργανισμού, συνήθως συνεργάτες, πωλητές και προμηθευτές, που είναι εκτός από όλους τους άλλους χρήστες του Διαδικτύου . Σε αντίθεση,με τα μοντέλα των επιχειρήσεων προς τους καταναλωτές (B2C) εμπεριέχουν γνωστούς servers από μία ή περισσότερες εταιρίες, που επικοινωνούν με άγνωστους χρήστες καταναλωτές. Ένα extranet είναι παρόμοιο με ένα DMZ υπό την έννοια ότι παρέχει πρόσβαση στις απαραίτητες υπηρεσίες για ένα εταιρικό κανάλι, χωρίς τη χορήγηση πρόσβασης σε ολόκληρο το δίκτυο ενός οργανισμού.

## Εφαρμογές σε επιχειρήσεις
 
Στα τέλη της δεκαετίας του 1990 και στις αρχές της δεκαετίας του 2000, πολλές βιομηχανίες άρχισαν να χρησιμοποιούν « extranet », ο όρος για να περιγραφεί τα αποθετήρια των κοινών διαμοιραζομένων δεδομένων (και υποστήριξη εφαρμογών) προσβάσιμα μέσω του διαδικτύου μόνο σε εξουσιοδοτημένα μέλη των συγκεκριμένων ομάδων εργασίας - για παράδειγμα, οι γεωγραφικά διάσπαρτες πολλαπλές ομάδες έργων. Ορισμένες εφαρμογές προσφέρονται σε ένα λογισμικό ως υπηρεσία βάσης.
Για παράδειγμα, στον κλάδο των κατασκευών, οι ομάδες έργου μπορούν να αποκτήσουν πρόσβαση σε ένα Extranet δίκτυο και να μοιραστούν σχέδια, φωτογραφίες και έγγραφα, και να χρησιμοποιούν online εφαρμογές για να επισημάνουν,να κάνουν παρατηρήσεις, να διαχειρίζονται και να υποβάλουν έκθεση για το έργο που σχετίζεται με τις επικοινωνίες. Το 2003 στο Ηνωμένο Βασίλειο, πολλούς από τους κορυφαίους προμηθευτές αποτέλεσαν το "Construction_collaboration_technology" (NCCTP) για την προώθηση των τεχνολογιών και τη δημιουργία προτύπων ανταλλαγής δεδομένων μεταξύ των διαφόρων συστημάτων δεδομένων. Τον ίδιο τύπο κατασκευής εστιασμένη στις ίδιες τεχνολογίες έχουν επίσης αναπτυχθεί στις Ηνωμένες Πολιτείες, την Αυστραλία και την Ηπειρωτική Ευρώπη.

## Παραπομπές


## Εξωτερικοί σύνδεσμοι
* 

Κατηγορία:Αρχιτεκτονική δικτύων
Led Zeppelin Boxed Set 2

**Led Zeppelin Boxed Set 2** είναι ο τίτλος της διπλής συλλογής τραγουδιών του χαρντ ροκ συγκροτήματος Led Zeppelin, η οποία κυκλοφόρησε το Σεπτέμβριο του 1993 μέσω της δισκογραφικής εταιρείας "Atlantic".
Η συγκεκριμένη κυκλοφορία περιλαμβάνει κομμάτια τα οποία δεν συμπεριλήφθηκαν στην έκδοση "*[[Led Zeppelin Boxed Set]]*" του 1990, όπως και το ακυκλοφόρητο μέχρι το 1993 "*Baby Come On Home*".
Οι πωλήσεις της συλλογής ξεπέρασαν τις 250.000 αντίτυπα με αποτέλεσμα να βραβευθεί ως χρυσός δίσκος τον Ιούλιο του 2004.

## Τραγούδια
***CD 1***
1. **Good Times Bad Times** *(Page, Jones, Bohnam)* - 2:47
2. **We're Gonna Groove** *(Bethea, King)* - 2:40
3. **Night Flight** *(Page, Plant, Jones)* - 3:36
4. **That's the Way** *(Page, Plant)* - 5:39
5. **Baby Come on Home** *(Berns, Page, Plant)* - 4:30
6. **The Lemon Song** *(Page, Plant, Jones, Bohnam, Burnett)* - 6:22
7. **You Shook Me** *(Dixon, Lenoir)* - 6:30
8. **Boogie with Stu** *(Page, Plant, Jones, Bonham, Stewart, Valens)* - 3:53
9. **Bron-Yr-Aur** *(Page)* - 2:06
10. **Down by the Seaside** *(Page, Plant)* - 5:13
11. **Out on the Tiles** *(Page, Plant, Bonham)* - 4:08
12. **Black Mountain Side** *(Page)* - 2:13
13. **Moby Dick** *(Page, Jones, Bonham)* - 4:22
14. **Sick Again** *(Page, Plant)* - 4:42
15. **Hot Dog** *(Page, Plant)* - 3:17
16. **Carouselambra** *(Page, Plant, Jones)* - 10:32

***CD 2***
1. **South Bound Suarez** *(Plant, Jones)* - 4:12
2. **Walter's Walk** *(Page, Plant)* - 4:31
3. **Darlene** *(Page, Plant, Jones, Bonham)* - 5:06
4. **Black Country Woman** *(Page, Plant)* - 4:24
5. **How Many More Times** *(Page, Jones, Bonham)* - 8:28
6. **The Rover** *(Page, Plant)* - 5:37
7. **Four Sticks** *(Page, Plant)* - 4:46
8. **Hats Off to (Roy) Harper** *(traditional arr. Page)* - 3:42
9. **I Can't Quit You Baby** *(Dixon)* - 4:43
10. **Hots on for Nowhere** *(Page, Plant)* - 4:43
11. **Living Loving Maid (She's Just a Woman)** *(Page, Plant)* - 2:40
12. **Royal Orleans** *(Page, Plant, Jones, Bonham)* - 2:58
13. **Bonzo's Montreux** *(Bonham)* - 4:17
14. **The Crunge** *(Page, Plant, Jones, Bonham)* - 5:06
15. **Bring it on Home** *(Page, Plant)* - 4:20
16. **Tea for One** *(Page, Plant)* - 9:27

## Θέσεις τσαρτ
***Led Zeppelin Boxed Set 2*** *(άλμπουμ)*

***Επίσημη κυκλοφορία: [[21 Σεπτεμβρίου]] [[1993]]***

## Βραβεία
***Led Zeppelin Boxed Set 2*** *(άλμπουμ)*
Ηνωμένες Πολιτείες (*RIAA Certification*): Χρυσός

## Μέλη των Led Zeppelin
Στις ηχογραφήσεις του "*Led Zeppelin Boxed Set 2*" συμμετείχαν οι εξής μουσικοί:

**[[Ρόμπερτ Πλαντ]]** - *φωνητικά*, *φυσαρμόνικα*
**[[Τζίμι Πέιτζ]]** - *ηλεκτρική και ακουστική κιθάρα*
**[[Τζον Πωλ Τζόουνς (μουσικός)|Τζον Πωλ Τζόουνς]]** - *μπάσο*, *πλήκτρα*
**[[Τζον Μπόναμ]]** - *τύμπανα*

## Πηγές
* Allmusic review
* Prog Archives review
* Αμερικανικά τσαρτ 
* Βρετανικά τσαρτ
* Νεοζηλανδικά τσαρτ 
* Ιαπωνικά τσαρτ
* Καναδικά τσαρτ
* Βραβεύσεις από την RIAA

Κατηγορία:Δισκογραφία των Led Zeppelin
Κατηγορία:Άλμπουμ του 1993
Δασύουρη μαγκούστα

Η **Δασύουρη μαγκούστα** *(Bdeogale crassicauda)* είναι ένα θηλαστικό της οικογένειας των Ερπηστιδών που απαντά στην κεντρική Αφρική, από την νότια Κένυα έως έως την κεντρική Μοζαμβίκη.

Έχει μήκος 40-50 εκατοστόμετρα, βάρος 0,9-1,6 χιλιόγραμμα και τρέφεται με μικρά πτηνά και αβγά.

## Υποείδη
* B. c. crassicauda, κεντρική Μοζαμβίκη, Μαλάουι και Ζαμπία
* B. c. nigrescens, κεντρική Κένυα (Ναϊρόμπι)
* B. c. omnivora, απαντά στις βόρειες ακτές της Τανζανίας και στην Κένυα, κατατάσσεται από την IUCN ως κινδυνεύον (ως B. omnivora)
* B. c. puisa, βόρεια Μοζαμβίκη και νότια Τανζανία
* B. c. tenuis, απαντά στην Ζανζιβάρη. κατατάσσεται ως ελαχίστης ανησυχίας.

## Παραπομπές

*Δασύουρη μαγκούστα, Tanzanian Mammal Atlas Project
*[''Bdeogale c. nigrescens'' ](https://web.archive.org/web/20121002084637/http://www.biodiversitylibrary.org/jeanhs/XXVIII%20No.1(119)_10_1970_Sale.pdf) περιγραφή


Κατηγορία:Ερπηστίδες
Λάμπεια όρη

Τα **Λάμπεια όρη** ή όρος **Λάμπεια** ή όρος **Λάμπειο** ή **Αστράς** αποτελούν διακλάδωση και βουνοκορφή του Ερυμάνθου, που βρίσκεται στην Πελοπόννησο, και ανήκουν διοικητικά στην Ηλεία. Η ψηλότερη κορυφή του είναι η "Ανάληψη" με υψόμετρο 1.795 μέτρα.

Οι ονομασίες του όρους προέρχονται από την λάμψη του χιονιού στη βουνοκορυφή όπου το χτυπά το φως του ήλιου, όπου τα ψηλότερα σημεία του, όπως και του κοντινού Αστρά, είναι γυμνά από βλάστηση. 

Από τα Λάμπεια Όρη πηγάζουν πολλοί παραπόταμοι του Πηνειού. Στις πλαγιές του Λάμπειου βρίσκονται τα χωριά Δίβρη, Κρυόβρυση, Καλύβια Κρυόβρυσης, Τσίπιανα, Αστράς, Ορεινή, Αμυγδαλή, Κερέσοβα και Αγία Κυριακή.

Ο Παυσανίας αναφέρει ότι η Λάμπεια ήταν ιερό όρος του Πανός. Ωστόσο, σύμφωνα με  σύγχρονους μελετητές, το αρχαίο όρος Λάμπεια δεν ταυτίζεται με το σημερινό αλλά με μια άλλη διακλάδωση του Ερύμανθου, που σήμερα ονομάζεται Καλλιφώνιο όρος. Το ίδιο βουνό, που σήμερα ονομάζεται Λάμπεια, στην αρχαιότητα ονομαζόταν *Αστερίων*. 

## Παραπομπές


## Πηγές
* Εγκυκλοπαίδεια *Υδρία-Cambridge-Ήλιος*, τ.2, Εκδόσεις ΤΕΣΣΕΡΑ ΕΨΙΛΟΝ, Αθήνα 1991, λήμμα Αστράς (σελ. 609). ISBN 960-7190-02-5.
* Παναγιώτης Θεοδ. Παπαθεοδώρου, *Η Κρυόβρυση της Ηλείας, ιστορία και ζωή*, Εκδόσεις Πέτρος Κούλης, Πάτρα 2003. ISBN 960-87799-0-1.
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Βουνά της Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Λάμπειας
Κατηγορία:Δήμος Λασιώνος
Πρωτάθλημα Ε.Π.Σ. Μακεδονίας 1937-38

thumb|right|250px|Ο Άρης το 1938
Πρωταθλητής Μακεδονίας για την περίοδο 1937-1938 αναδείχθηκε ο Άρης μετά από τέσσερα χρόνια μακρυά από την κορυφή του θεσμού. Στις 20 Μαρτίου του 1938 στον τελευταίο και κρίσιμο αγώνα του ο Άρης επικράτησε εντός έδρας με σκορ 2-1 επί του ΠΑΟΚ και κατέκτησε το τρόπαιο. Τα γκολ του Άρη σημείωσαν οι Διονύσης Καλτέκης και Κλεάνθης Βικελίδης ενώ για τον ΠΑΟΚ σκόραρε ο Μποσταντζόγλου.  

## Α΄ Κατηγορία

## Β΄ Κατηγορία
Στη Β΄ Κατηγορία συμμετείχαν οι εξής έξι σύλλογοι:
*Απόλλων Καλαμαριάς (πρωταθλήτρια)
*Ολυμπιακός Θεσσαλονίκης
*Μελιτεύς
*Αρμενική Ένωση
*Μακαμπή
*Ακοάχ

## Γ΄ Κατηγορία
Στον τελικό της Γ΄ κατηγορίας: Εθνικός Καμάρας - Μέγας Αλέξανδρος 4-1

## Παραπομπές

Κατηγορία:Εγχώρια ποδοσφαιρικά πρωταθλήματα 1937-1938
Κατηγορία:Ε.Π.Σ. Μακεδονίας
Νησιά Αιγαίου και Κρήτη

[thumb|200px| Πρώτο επίπεδο περιοχών [Πρώτο επίπεδο NUTS της Ευρωπαϊκής Ένωσης|NUTS της Ελλάδας:]]
Η περιοχή των **Νησιών Αιγαίου και Κρήτης** αποτελεί στατιστική περιφέρεια ενός εκ των τεσσάρων πρώτων επιπέδων NUTS της Ευρωπαϊκής Ένωσης της Ελλάδας που δημιουργήθηκαν από την Ευρωπαϊκή Ένωση. Τα πρώτα επίπεδα NUTS δεν χρησιμοποιούνται στην Ελλάδα ως διοικητικές διαιρέσεις παρά μόνο σε επίπεδο απογραφής και καταγραφής στατιστικών δεδομένων από τις υπηρεσίες της χώρας και τις Ευρωπαϊκής Ένωσης. Οι υπόλοιπες αντίστοιχες περιοχές, είναι η Κεντρική Ελλάδα, η Βόρεια Ελλάδα και η Αττική.

Περιλαμβάνει τρεις περιφέρειες: Περιφέρεια Βορείου Αιγαίου, Περιφέρεια Νοτίου Αιγαίου και Περιφέρεια Κρήτης. Οι δύο πρώτες περιφέρειες ανήκουν διοικητικά στην Αποκεντρωμένη διοίκηση Αιγαίου και η τρίτη στην ομώνυμη αποκεντρωμένη διοίκηση.

## Παραπομπές


Κατηγορία:Γεωγραφικές ομάδες της Ελλάδας
Κατηγορία:Αιγαίο Πέλαγος
Κατηγορία:Κρήτη
Λευκυανίας

Ο **Λευκυανίας** σήμερα "Καμενέικος" είναι μικρός ποταμός της Ηλείας ένας από τους παραποτάμους του Αλφειού. Σήμερα λέγεται και "Καμενέικος" από το χωριό Κάμενα όπου περνά. 

Ο Λευκυιανίας πηγάζει από την Φολόη στα 550 περίπου μέτρα υψόμετρο κοντά στο χωριό Νέμουτα και στην συνέχεια ρέει νοτιοδυτικά όπου συναντά τον Αλφειό στο χωριό Μαυριά. 

Τον Λευκυανία τον αναφέρει και ο Παυσανίας όπου μας λέει ότι πηγάζει από την Φολόη και συναντά τον Αλφειό στην χώρα της Πισαίας.

## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης	Τυπογραφείον "Ο Παλαμήδης", Έκδοση 1888
*  [21.5] τούτου δὲ οὐ πόῤῥω ἱερὸν Διονύσου Λευκυανίτου πεποίηται, καὶ ποταμὸς παρέξεισι ταύτῃ Λευκυανίας: ἐκδίδωσι μὲν οὖν καὶ οὗτος ἐς τὸν Ἀλφειόν, κάτεισι δὲ ἐκ Φολόης τοῦ ὄρους. διαβήσῃ τε δὴ τὸ ἀπὸ τούτου τὸν Ἀλφειὸν καὶ ἐντὸς γῆς ἔσῃ τῆς Πισαίας. Παυσανίας, Ελλάδος περιήγησις, Ηλιακών Β

Κατηγορία:Ποταμοί της Ηλείας
Κατηγορία:Παραπόταμοι του Αλφειού
Κυθήριος ποταμός

Ο **Κυθήριος** ή *Κύθηρος*, όπως αναφερόταν στην αρχαιότητα, είναι μικρός ποταμός της Ηλείας ένας από τους παραποτάμους του Αλφειού. 

Πηγάζει κοντά στο χωριό Πουρνάρι όπου έπειτα ρέει στα νότια και την πεδιάδα της Ολυμπίας και συναντά τον Αλφειό στην βόρεια όχθη του. Τον Κυθήριο αναφέρει και ο Στράβωνας αλλά και ο Παυσανίας όπου μας λέει στο πέρασμα από την αρχαία Ηράκλεια υπήρχαν ιαματικές πηγές κι ιερό των Ιωνιάδων νυμφών όπου θεραπεύονταν πολλές νόσοι. Μέχρι και σήμερα μετά από 2.000 χρόνια τα νερά των ιαματικών πηγών που υπάρχουν ακόμα στο Πουρνάρι χύνονται στον ποταμό λίγο έξω από το χωριό.

Μετά την ίδρυση του Ελληνικού κράτους και την σύσταση των πρώτων Δήμων του, στην περιοχή της Ηλείας και συγκεκριμένα γύρω από τον ποταμό Κυθήριο, δημιουργήθηκε ο Δήμος Κυθηρίων {περιελάμβανε τα χωριά: Στρέφι, Σμίλα, Ηράκλεια (Μπρούμα), Πουρνάρι, Κριεκούκι (Πελόπιο), Πλάτανος, Καυκωνία (Καυκανιά), Φλόκα, Δρούβα}.

## Παραπομπές


## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης	Τυπογραφείον "Ο Παλαμήδης", Έκδοση 1888
* [...] τῆς Ὀλυμπίας, κειμένη δὲ παρὰ τὸν Κυθήριον ποταμόν, οὗ τὸ τῶν Ἰωνιάδων νυμφῶν ἱερὸν τῶν πεπιστευμένων θεραπεύειν νόσους τοῖς ὕδασι.  Στράβωνος Γεωγραφικά

Κατηγορία:Ποταμοί της Ηλείας
Κατηγορία:Παραπόταμοι του Αλφειού
Λίμνη Ιζνίκ

Η **Λίμνη Ιζνίκ** ή **Λίμνη Νίκαιας** (τούρκικα: *İznik Gölü*) είναι λίμνη στην επαρχία Προύσας, στην Τουρκία. Καταλαμβάνει έκταση περίπου 32&nbsp;χλμ μήκος και 10&nbsp;χλμ πλάτος με μέγιστο βάθος περίπου 80&nbsp;μ. Με έκταση 298 τετραγωνικά χιλιόμετρα είναι η πέμπτη μεγαλύτερη στη Τουρκία. Η πόλη Ιζνίκ (ιστορικά γνωστή ως Νίκαια Βιθυνίας) κείται στο ανατολικό άκρο της. Στην αρχαιότητα ονομαζόταν Ασκανία Λίμνη (λατ.: *Ascania Lacus*). 

## Ιστορία

Στην ελληνική μυθολογία, κατά τη διάρκεια του Τρωικού Πολέμου, την περιοχή γύρω από τη λίμνη κατείχαν οι Φρύγες, οι οποίοι έστειλαν στρατεύματα προς βοήθεια του βασιλέα Πριάμου, υπό τους Φόρκυ και Ασκάνιο.

Το 1920 η περιοχή ήταν γνωστή για την παραγωγή ρυζιού.

Το 2014, μετά από αεροφωτογράφηση για την έρευνα τοπικών μνημείων, εντοπίστηκαν στη λίμνη τα ερείπια της βυθισμένης Βυζαντινής βασιλικής του Αγίου Νεοφύτου της Νίκαιας. Η εκκλησία, που χρονολογείται τον 4ο αιώνα, είναι πιθανό, σύμφωνα με τους ερευνητές, να βρισκόταν δίπλα στον χώρο όπου συνεκλήθη η Α΄ Οικουμενική Σύνοδος, από τον Μέγα Κωνσταντίνο, το έτος 325. Σήμερα, λόγω της υποχώρησης της στάθμης του νερού, το μνημείο έχει αναδυθεί και είναι ορατό στις όχθες της λίμνης.

[600px|center|thumb|Πανοραμική θέα της πόλης [Ιζνίκ και της λίμνης.]]

## Παραπομπές


## Εξωτερικοί σύνδεσμοι

Ιζνίκ
Αρναούτες

Ο όρος **Αρναούτης** (πληθ. **Αρναούτες** ή **Αρναούτηδες**), από το τουρκικό «Αρναβούτ» (πληθ. Αρναβουτλάρ), αναφέρεται είτε σε αλβανικά φύλα και γενικά σε ομιλητές της αλβανικής γλώσσας (Αρναούτικα), είτε σε μισθοφόρους πολεμιστές των Βαλκανίων του 19ου αιώνα, ανεξαρτήτως εθνότητας.

Ο όρος χρησιμοποιείται στη Βαλκανική χερσόνησο και σε κάποιες περιπτώσεις έχει παραμείνει ως οικογενειακό επίθετο (Αρναούτης σε Ελλάδα και Κύπρο, Αρναούτογλου σε Ελλάδα και Τουρκία, Αρναούτοβιτς σε Σερβία και Κροατία, Αρναούτοφ στη Βουλγαρία, Αρναούτου στη Ρουμανία).

## Ετυμολογία
Το τουρκικό εθνωνύμιο *Αρναούτ* προέρχεται από το *Αρναβούτ*, που προέκυψε από γλωσσική μετάθεση (*-βαν-* σε *-ναβ-*) του βυζαντινού εθνωνύμιου *Ἀρβανίτης*, που με τη σειρά του προέκυψε από το αρχαίο ελληνικό *Ἀλμπανίτης* (που προερχόταν από το εθνωνύμιο *Ἀλμπανός)*, μέσα από την εξέλιξη του φωνήματος "β" από "μπ" στα Αρχαία Ελληνικά σε "β" στα Βυζαντινά Ελληνικά. Ο νεοελληνικός όρος είναι *Αρβανίτης.*

Οι Οθωμανοί δανείστηκαν το όνομα για τους Αλβανούς από τους Βυζαντινούς Έλληνες.

## Αλβανοί Οθωμανοί στρατιώτες
Ιστορικώς χρησιμοποιηθέν ως εξωνύμιο, ο τουρκικός όρος "*Αρναούτ*" έχει επίσης χρησιμοποιηθεί από κάποιους Δυτικοευρωπαίους ως συνώνυμο για τους Αλβανούς που εντάχθηκαν ως στρατιώτες στον οθωμανικό στρατό.  Στη ρουμανική γλώσσα ο όρος "*Αρναούτ*" (*arnăut*) χρησιμοποιούνταν με παρόμοιο τρόπο, τουλάχιστον από τον 18ο αιώνα, για Βαλκάνιους μισθοφόρους, φέροντες παραδοσιακές φορεσιές, που προσλαμβάνονταν είτε από τους ηγέτες των Παραδουνάβιων Ηγεμονιών ως αυλικοί φρουροί, ή από βογιάρους ως σωματοφύλακες.

Οι Αλβανοί εθελοντές και το έφιππο πεζικό καλούνταν *Αρναούτηδες* στην οθωμανική Αίγυπτο και τύγχαναν εξαιρετικής εκτίμησης και φήμης στον αιγυπτιακό στρατό, κυρίως για τον παραδοσιακό ρόλο τους σε πολεμικές αψιμαχίες, καθώς και ως ειδικών στον ορεινό αγώνα, σε καθήκοντα περιπολίας-αστυνόμευσης και σωματοφυλακής.

## Παραπομπές


Κατηγορία:Αρβανίτες
Κατηγορία:Μισθοφόροι
Κατηγορία:Τουρκικές λέξεις και φράσεις
I'm Beside You

Το "**I'm Beside You**"  είναι ένας διπλός δίσκος από την αμερικάνικη ροκ μπάντα Red Hot Chili Peppers. Κυκλοφόρησε την Black Friday (Μαύρη Παρασκευή), την πρώτη Παρασκευή μετά τις αμερικάνικες Ευχαριστίες, στις 29 Νοεμβρίου 2013 για την Ημέρα των Δισκοπωλείων. Ο δίσκος περιέχει όλα τα τραγούδια από τα singles που κυκλοφόρησαν στα πλαίσια των "I'm with You Sessions". Σε αντίθεση με τα single της σειράς το mastering θα γίνει από τον Chris Bellman στα Bernie Grundman Studios. 

## Κομμάτια

### Side A

### Side B

### Side C

### Side D

## Μουσικοί

**Red Hot Chili Peppers**

* Flea – μπάσο, φωνητικά
* Anthony Kiedis – φωνή
* Josh Klinghoffer – κιθάρα, φωνητικά
* Chad Smith – ντραμς, κρουστά 
* 

**Επιπλέον μουσικοί**

* Mauro Refosco – κρουστά ("Strange Man", "Long Progression", "Victorian Machinery", "This is the Kitt")
* Lenny Castro – κρουστά ("Magpies on Fire")
* Greg Kurstin – πιάνο ("Never is a Long Time", "Hometown Gypsy", "How It Ends")
* Henry Kwapis – shaker ("Never is a Long Time")
* Vanessa Freebairn-Smith – ορχηστρικά μέρη, τσέλο ("Pink as Floyd")
* Alwyn Wright – βιόλα ("Pink as Floyd")
* Caroline Campbell – βιολί ("Pink as Floyd")
* Kathleen Sloan – βιόλα ("Pink as Floyd")

## Παραπομπές


Κατηγορία:Δισκογραφία των Red Hot Chili Peppers
Κατηγορία:Άλμπουμ του 2013
Φόρκυς (Τρωικός Πόλεμος)

Στην ελληνική μυθολογία, ο **Φόρκυς** ήταν Φρύγας σύμμαχος του βασιλέα Πριάμου στον Τρωικό πόλεμο. Ο Φόρκυς εμφανίζεται στην *[[Ιλιάδα]]* ως ηγέτης των Φρυγών, γιος του Φαίνοπα. Ωστόσο, η *[[Βιβλιοθήκη Απολλοδώρου|Βιβλιοθήκη του Ψευδο-Απολλόδωρου]]* τον αναφέρει ως γιο του Αρετάωνα και αδελφό του Ασκάνιου, άλλου Φρύγα ηγέτη. Ο Φόρκυς ταυτίζεται ως σύμμαχος των Τρώων από τα λόγια που τού απευθύνει ο Έκτορας στο Βιβλίο 17 της *Ιλιάδας*. Σκοτώθηκε στη μάχη από τον Έλληνα ήρωα Αίαντα.

Ο Φόρκυς αναφέρεται από τον Παυσανία στο *[[Ελλάδος περιήγησις]]*: ο συγγραφέας εξηγεί ότι ο Φόρκυς δεν φέρει ασπίδα στην *Ιλιάδα* γιατί φορούσε διπλή πανοπλία, που θεωρείτο ότι παρείχε ικανή προστασία στη μάχη.

## Παραπομπές


Φόρκυς
Βάτσλαφ Νιζίνσκι

Ο **Βάτσλαφ** (ή **Βάσλαβ**) **Φομίτς Νιζίνσκι** (, ·
12 Μαρτίου 1889/90, Κίεβο - 8 Απριλίου 1950, Λονδίνο) ήταν Ρώσος χορευτής πολωνικής καταγωγής και χορογράφος. Αναφέρεται ως ο μεγαλύτερος χορευτής όλων των εποχών.

## Βίος
Ο Νιζίνσκι γεννήθηκε στο Κίεβο και σπούδασε χορό στην αυτοκρατορική σχολή χορού στην Αγία Πετρούπολη. Η γνωριμία του το 1909 με τον Σέργιο Ντιαγκίλεφ, χορογράφο, ιδρυτή και διευθυντή των αυτοκρατορικών μπαλέτων της Αγίας Πετρούπολης, απογείωσε την καριέρα του. Εμφανίστηκε στο Παρίσι σε πρωταγωνιστικό ρόλο με την Άννα Πάβλοβα και δεν άργησε να αναγνωριστεί ως ένας από τους μεγαλύτερους νεότερους εκπροσώπους της τέχνης του. Δεξιοτέχνης στο είδος του και βαθύς γνώστης του χορού μπορούσε να εκτελέσει *[[en pointe]]*, κάτι σπάνιο για άρρενες χορευτές της εποχής του. Άλλη σημαντική ικανότητά του ως χορευτή είναι το γεγονός ότι εκτελούσε άλματα που φαινομενικά αψηφούσαν τη βαρύτητα. Με τα ρωσικά μπαλέτα έλαβε μέρος σε μεγάλες περιοδείες, ωστόσο η σταδιοδρομία του έληξε το 1919, σε ηλικία 29 ετών, όταν ασθένησε από σχιζοφρένεια. Ο Νιζίνσκι έζησε αρκετό χρόνο σε διάφορα ψυχιατρεία, έως ότου το 1947 μετακόμισε στο Λονδίνο όπου η σύζυγός του, Ουγγαρέζα χορεύτρια Ρομόλα ντε Πούλτσκι τον φρόντισε ως τον θάνατό του το 1950.

## Χορογραφίες
Μια από τις πιο σημαντικές δημιουργίες του υπήρξε το *Φάντασμα του Ρόδου*. Σημαντική επίσης υπήρξε η χορογραφία του στην ορχηστρική απόδοση του ποιήματος του Μαλαρμέ *Το απόγευμα ενός φαύνου* (1912) και στην επεισοδιακή παρουσίαση του έργου *Η ιεροτελεστία της άνοιξης* (1913) που τον ανέδειξαν ως εμπνευσμένο χορογράφο.  Άλλες σημαντικές ερμηνείες του θεωρούνται *Οι Πεταλούδες*, η *Ζιζέλ*, η *Λίμνη των Κύκνων*, *Η Ωραία Κοιμωμένη*, το *Δάφνις και Χλόη*, *Ο Μενεστρέλος* και *Ο γαλάζιος θεός*.

## Παραπομπές


## Εξωτερικοί σύνδεσμοι
* 

Κατηγορία:Ρώσοι χορευτές
Κατηγορία:Ρώσοι χορογράφοι
Κατηγορία:ΛΟΑΤ Χριστιανοί
Γιανάσε Μασάμου

μικρογραφία|αριστερά|200px|''The Length of a Capitalist's Drool'', 1924.
Ο **Γιανάσε Μασάμου** (ιαπωνικά: 柳瀬 正夢, 12 Ιανουαρίου 1900, Εχίμε, Σικόκου, Ιαπωνία - 25 Μαίου 1945, Τόκιο, Ιαπωνία) ήταν Ιάπωνας σκιτσογράφος-σχεδιαστής μάνγκα.  Ύστερα από μερικά δύσκολα χρόνια διαβίωσης, μετακόμισε στο Κιτακιούσου το 1911. Αργότερα, μετακόμισε στο Τόκιο, ελπίζοντας να σπουδάσει ζωγραφική, αλλά δεν βρήκε θέση διδασκαλίας και έπρεπε να μάθει τις δικές του καλλιτεχνικές δεξιότητες. Αργότερα εργάστηκε στην επιμέλεια, συγγραφή και διάδωση βιβλίων, φυλλαδίων και συναφή βιβλιογραφικού υλικού. Επίσης έγινε εκπρόσωπος του κινήματος Mavo, εκπρόσωπο του Ντανταϊσμού στην Ιαπωνία. Το 1920 άρχισε να εργάζεται στην Γιομιούρι Σίμπουν εργάζεται ως σκιτσογράφος. 

Γύρω στο 1938, ο Γιανάσε, ο οποίος συνελήφθη αρκετές φορές στη σταδιοδρομία του, αναγκάστηκε να παραιτηθεί από την πολιτική κριτική στις εκδόσεις του. Αντ 'αυτού, δημιούργησε εικονογραφήσεις και τοπία για το αγγλόφωνο περιοδικό *A Friend of Children*.

Απεβίωσε στις 25 Μαΐου του 1945 λόγω αεροπορικής επιδρομής στο Σιντζούκου στο Τόκιο.

## Παραπομπές


## Εξωτερικοί σύνδεσμοι
* 

Κατηγορία:Ιάπωνες εικονογράφοι
Κατηγορία:Ιάπωνες δημιουργοί μάνγκα
Αθλητικό Κέντρο Σπύρος Κυπριανού

To **Αθλητικό Κέντρο Σπύρος Κυπριανού**, επίσης γνωστό ως **Παλαί ντε Σπορ**, είναι η μεγαλύτερη και πιο επιβλητική πολυδύναμη αθλητική αρένα στη Κύπρο. Έλαβε την ονομασία της προς τιμήν του πρώην προέδρου της Κυπριακής Δημοκρατίας, Σπύρου Κυπριανού.

Περιλαμβάνει κεντρική αίθουσα αθλοπαιδιών και ομαδικών αθλημάτων (καλαθόσφαιρα, πετοσφαίριση, χειροσφαίριση, φούτσαλ), αίθουσες πυγμαχίας, πάλης, τζούντο, τοιχοσφαίρισης, πολεμικών τεχνών, ενόργανης γυμναστικής και επιτραπέζιας αντισφαίρισης, γυμναστήριο, ηλεκτρονικό πίνακα, αίθουσα άρσης βαρών, δημοσιογραφικά θεωρεία για τηλεοράσεις, ραδιόφωνα και γραπτό τύπο, αίθουσα τηλεπικοινωνιών, ιατρείο, αίθουσα σάουνα και αίθουσα ντόπινγκ κοντρόλ, αίθουσα γραμματείας, κυλικείο, αποδυτήρια και άλλες αίθουσες.

Το έργο πραγματοποιήθηκε από τον Κυπριακό Οργανισμό Αθλητισμού. Βρίσκεται στα βόρεια της Λεμεσού, κοντά στα Κάτω Πολεμίδια Λεμεσού και κατά μήκος του δρόμου Λεμεσού-Τροόδους. Η κατασκευή του έργο ξεκίνησε στα τέλη του 2002 και ολοκληρώθηκε στα τέλη του 2005, με συνολικό κόστος περίπου 8,5 εκατομμύρια λίρες Κύπρου.

Το κέντρο έχει ήδη φιλοξενήσει σημαντικά αθλητικά γεγονότα όπως το FIBA Europe all-star game το 2006 και το 2007. Επίσης, φιλοξένησε το επιτελεί του Rally Κύπρου. Η αρένα φιλοξένησε τα Μέσα Μαζικής Ενημέρωσης και τους οργανωτές του ράλι, ενώ ο χώρος στάθμευσης ήταν η περιοχή για τις διοργανώτριες ομάδες WRC.

Το 2008, η αρένα φιλοξένησε τον Παιδικό Διαγωνισμό Τραγουδιού της Eurovision. Η κεντρική αρένα μπορεί να φιλοξενήσει περισσότερους από 6255 θεατές και τουλάχιστον 42 αναπηρικά τροχοκαθίσματα. Επιπρόσθετα, το κέντρο χρησιμοποιείται ειδικά για τις αθλητικές διοργανώσεις των τοπικών σχολείων της ευρύτερης περιοχής της Λεμεσού.

Από τον Αύγουστο του 2025, μετά την ολοκλήρωση των εργασιών ανακαίνισης, μπορεί να φιλοξενήσει περισσότερους από 8000 θεατές

Ακόμη, αποτελεί την έδρα των πετοσφαιρικών ομάδων Νέα Σαλαμίνα και ΑΕΚ Καραβά-Λάμπουσα.

Η αρένα θα φιλοξενήσει τον Όμιλο Γ του Eurobasket 2025

## Παραπομπές


## Εξωτερικοί σύνδεσμοι

* Επίσημη ιστοσελίδα
* Αθλητικό Κέντρο "Σπύρος Κυπριανού"

Κατηγορία:Καλαθοσφαίριση στην Κύπρο
Κατηγορία:Κλειστά στάδια στην Κύπρο
Κατηγορία:Νέα Σαλαμίνα Αμμοχώστου
Κατηγορία:Κτίρια και κατασκευές στην Επαρχία Λεμεσού
Κατηγορία:Δήμος Λεμεσού
Δρόμος Β8 (Κύπρος)

Ο **B8** είναι ένας κύριος δρόμος της Κύπρου. Ενώνει την πόλη της Λεμεσού με την ορεινή περιοχή του Τροόδους. Αν και είναι ένας πολύ καλά διατηρημένος δρόμος, έχουν πολλά ατυχήματα σε αυτόν, ειδικά σε μια μεγάλη στροφή κοντά στο χωριό Μονιάτης, η οποία ονομάζεται «στροφή του θανάτου». Λόγω της μεγάλης κυκλοφοριακής συμφόρησης που συμβαίνει κατά τη διάρκεια των ωρών αιχμής ακριβώς έξω από την αστική περιοχή της Λεμεσού, βρίσκονται σε εξέλιξη σχέδια για ένα νέο αυτοκινητόδρομο 4 λωρίδων, ο οποίος θα συνδέει το πρόσφατα ανακαινισμένο τμήμα του δρόμου δίπλα από το Αθλητικό Κέντρο Σπύρος Κυπριανού με το χωριό Σαϊττάς, περίπου 15 χιλιόμετρα νότια του Τροόδους. Η κατασκευή του έργου αναμένεται το 2014.

## Παραπομπές


Κατηγορία:Αυτοκινητόδρομοι και δρόμοι της Κύπρου
Δόλιχος

Ο **δόλιχος** ήταν αγώνισμα δρόμου ημιαντοχής στην Αρχαία Ελλάδα, απόστασης μάλλον 4.800 μέτρων. Το 720 π.Χ. εισήχθηκε και στους Αρχαίους Ολυμπιακούς Αγώνες. Οι διάφορες καταχωρήσεις για τον δόλιχο ως σήμερα έχουν αλληλοσυγκρουόμενα στοιχεία ως προς την πραγματική απόσταση της διαδρομής του αγωνίσματος. Ωστόσο, η μέση αναφερόμενη απόσταση του αγώνα ήταν περίπου 18-24 γύρους, ή περίπου 4.800 μέτρα. Η διοργάνωσή του διεξαγόταν παρόμοια με τους σύγχρονους μαραθώνιους - οι δρομείς εκκινούσαν και τερμάτιζαν τον αγώνα εντός του σταδίου, αλλά η διαδρομή του αγώνα εκτεινόταν στους δρόμους γύρω από την περιοχή του σταδίου της Αρχαίας Ολυμπίας. Στη διαδρομή αυτή συχνά πλεύριζαν σημαντικά αγάλματα και βωμούς του ιερού της Ολυμπίας, και πριν επιστρέψουν στο στάδιο περνούσαν και από το άγαλμα της Νίκης που βρισκόταν στον περίφημο ναό του Διός.

## Δόλιχος σε Νομίσματα
Ο Δόλιχος έχει επιλεγεί ως θέμα σε πολλά συλλεκτικά και αναμνηστικά νομίσματα. Ένα από τα πρόσφατα δείγματα, είναι το ελληνικό αναμνηστικό ασημένιο νόμισμα των €10, που κόπηκε το 2003 για τον εορτασμό των Θερινών Ολυμπιακών Αγώνων του 2004. Στην πίσω όψη του νομίσματος τρεις σύγχρονοι αθλητές τρέχουν κρατώντας σκυτάλες, ενώ στο παρασκήνιο εμφανίζονται τρεις αρχαίοι αθλητές που τρέχουν στο αγώνισμα δόλιχος.

## Ολυμπιονίκες

Γνωστοί νικητές στο δόλιχο κατά τους αρχαίους ολυμπιακούς αγώνες:

## Περαιτέρω ανάγνωση
* Ολυμπιακοί αγώνες στην αρχαιότητα

## Παραπομπές


## Πηγές
* Golden, Mark. *Sport in the Ancient World from A to Z*. Routledge, 2003. ISBN 0-415-24881-7.
* Miller, Stephen G., Ben Schmidt, *Ancient Greek Athletics: the events at Olympia, Delphi, Nemea, and Isthmia*. Yale University Press, 2004. ISBN 0-300-11529-6.

Κατηγορία:Αρχαίοι Ολυμπιακοί Αγώνες
Κατηγορία:Αρχαία ελληνικά αγωνίσματα δρόμου
Διάγωνας

Ο **Διάγωνας** ή **Διάγων** είναι ποταμός της Ηλείας ένας από τους παραποτάμους του Αλφειού. Πηγάζει και ρέει στην περιοχή της Τριφυλίας.

Βρίσκεται στα νότια του νομού πηγάζει από το όρος Μίνθη και ρέει με κατεύθυνση προς την Αρκαδία. Ο Διάγων εκβάλει στον Αλφειό στο ίδιο σημείο που τον συναντά και ο Ερύμανθος. Τον Διάγωνα αναφέρει και ο Παυσανίας, ενώ έχει παραπόταμο τον Αχέρων. 
## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης	Τυπογραφείον "Ο Παλαμήδης", Έκδοση 1888
* [...] ἀπὸ μεσημβρίας κατιὼν ἐς τὸν Ἀλφειὸν καταντικρὺ τοῦ Ἐρυμάνθου μάλιστα, οὗτός ἐστιν ὁ τὴν Πισαίαν πρὸς Ἀρκάδας διορίζων, ὄνομα δέ οἱ Διάγων. [...] Παυσανίου, Ελλάδος περιήγησις, Ηλιακών Β

Κατηγορία:Ποταμοί της Ηλείας
Κατηγορία:Παραπόταμοι του Αλφειού
Παρθενίας ποταμός

Ο **Παρθενίας** σήμερα και "Μπακιρέικο" ή "Μουρίσιο ρέμα" βρίσκεται στον νομό Ηλείας κι είναι ένας από τους παραποτάμους του Αλφειού. Πηγάζει και ρέει στην περιοχή του δήμου αρχαίας Ολυμπίας.

Πηγάζει από την Φολόη νότια του χωριού Λάλα έπειτα κατευθύνεται νότια και συναντά τον Αλφειό κοντά στο χωριό Μουριά. Ο Παυσανίας αναφέρει ότι στην εποχή του που πέρασε από εκεί στις όχθες του βρισκόταν ο τάφος των αλόγων του Μάρμακος και μας δίνει την πληροφορία ότι ο ποταμός πήρε το όνομα του από το ένα άλογο του Μάρμακα που λεγόταν Παρθενίας.

## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888
* [...][21.7] προϊόντι δὲ ἐντεῦθεν τό τε ὕδωρ τῆς Παρθενίας ἐστὶ καὶ πρὸς τῷ ποταμῷ τάφος ἵππων τῶν Μάρμακος: Ἱπποδαμείας δὲ μνηστῆρα ἔχει λόγος ἀφικέσθαι πρῶτον τοῦτον Μάρμακα καὶ ἀποθανεῖν ὑπὸ τοῦ Οἰνομάου πρὸ τῶν ἄλλων, ὀνόματα δὲ αὐτοῦ ταῖς ἵπποις Παρθενίαν τε εἶναι καὶ Ἐρίφαν--Οἰνόμαον δὲ ἐπικατασφάξαι μὲν τὰς ἵππους τῷ Μάρμακι, μεταδοῦναι μέντοι καὶ ταύταις ταφῆναι--, καὶ ὄνομα Παρθενίας τῷ ποταμῷ ἀπὸ ἵππου τῆς Μάρμακος. [...] Παυσανίου, Ελλάδος περιήγησις, Ηλιακών Β

Κατηγορία:Ποταμοί της Ηλείας
Κατηγορία:Παραπόταμοι του Αλφειού
Αρπινάτης ποταμός

Ο **Αρπινάτης** είναι ποταμός της Ηλείας γνωστός από την αρχαιότητα κι ένας από τους παραποτάμους του Αλφειού. Σύμφωνα με τον Παυσανία, που στην εποχή του πέρασε από εκεί μας, πληροφορεί ότι ονομάζεται Αρπινάτης επειδή στην αρχαιότητα περνούσε από την αρχαία πόλη Αρπίνη.

Πηγάζει από την Φολόη κοντά στο χωριό Βιλίζι και ρέει από ανατολικά προς δυτικά και συναντά την βόρεια όχθη του Αλφειού στο παλιό χάνι του Σαράτσι. 

## Παραπομπές


## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888
* [...] [21.8] ἔστι δὲ καὶ ἄλλος Ἁρπινάτης καλ ούμενος ποταμὸς καὶ οὐ πολὺ ἀπὸ τοῦ ποταμοῦ πόλεως Ἁρπίνης ἄλλα τε ἐρείπια καὶ μάλιστα οἱ βωμοί: οἰκίσαι δὲ Οἰνόμαον τὴν πόλιν καὶ θέσθαι τὸ ὄνομα ἀπὸ τῆς μητρὸς λέγουσιν Ἁρπίνης. [...] Παυσανίου, Ελλάδος περιήγησις, Ηλιακών Β

Κατηγορία:Ποταμοί της Ηλείας
Κατηγορία:Παραπόταμοι του Αλφειού
Αχέρων (ποταμός Ηλείας)

Ο **Αχέρων**, ο σημερινός ποταμός της Κόβιτσας, είναι μικρός ποταμός της Ηλείας, στα νότια του νομού, γνωστός από την αρχαιότητα κι ένας από τους παραποτάμους του Αλφειού. 

Πηγάζει από την Μίνθη και ο ιστορικός Γεώργιος Παπανδρέου, πιθανώς έχοντας ρωτήσει χωρίς να περάσει από εκεί, τον αναφέρει ως παραπόταμο του Διάγωνα ή ρέει παράλληλα προς αυτόν μέχρι που συναντά τον Αλφειό. Ο ποταμός είναι γνωστός από την αρχαιότητα κι αναφέρεται από τον Παυσανία και τον Στράβων.

## Παραπομπές


## Πηγές
* Ηλειακά: Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888
* [...] καὶ ποταμοὶ δὲ δύο ἐγγὺς ῥέουσιν ὅ τε Δαλίων καὶ ὁ Ἀχέρων, ἐμβάλλοντες εἰς τὸν Ἀλφειόν. ὁ δὲ Ἀχέρων κατὰ τὴν πρὸς τὸν Ἅιδην οἰκειότητα ...[...]Στράβωνος, Γεωγραφικά, Η

Κατηγορία:Ποταμοί της Ηλείας
Κατηγορία:Παραπόταμοι του Αλφειού
Ελισσώνας (ποταμός Ηλείας)

Ο **Ελισσώνας** ή **Ελισσών** ή **Έλισα** ή **Ελισούς**, σήμερα Μπουρλέσκας ή Πουρλέσκας ή Κουρλέσας, είναι μικρός ποταμός της Ηλείας, στα δυτικά του νομού, γνωστός από την αρχαιότητα. Το αρχαίο όνομα του προέρχεται από τα πολλά ελη της περιοχής ενώ το σύγχρονο από το ύψωμα που πηγάζει.

Πηγάζει από τις τελευταίες απολήξεις του Ερύμανθου και της Φολόης και εκβάλει σε περιοχή κοντά στο χωριό Ροβιάτα. Διαρρέει τον Ηλειακό κάμπο και την κοιλάδα του Πηνειού περνά κοντά στην Αμαλιάδα όπου ενώνεται με τον Σοχιά και χύνεται στον Χελωνίτη κόλπο κοντά στις εκβολές του Πηνειού. Ο Στράβων τον τοποθετεί στα σύνορα των αρχαίων χωρών της Πισσάτιδας και την Ήλιδος. 

## Παραπομπές


## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888

Κατηγορία:Ποταμοί της Ηλείας
Λυγιά Πρέβεζας

Η **Λυγιά** είναι oικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Λυγιά βρίσκεται κοντά στα παράλια του Ιονίου Πελάγους, κοντά στο ακρωτήριο του Αγίου Θωμά, σε απόσταση 28 χλμ. βορειοδυτικά από την Πρέβεζα και 25 χλμ. νοτιοανατολικά από την Πάργα. Το χωριό διαθέτει μικρό προστατευμένο λιμανάκι για μικρά πλεούμενα. Η περιοχή αυτή έχει ωραίες παραλίες που εναλλάσσονται σε βραχώδεις και αμμουδερές εκεί θα συναντήσουμε από ψιλή μέχρι χοντρή άμμο και σε μερικά σημεία βοτσαλάκια. Η παραλία της Λυγιάς βρίσκεται στην συνέχεια της παραλίας Βράχου - Λούτσας και μπορεί να προσφέρει μεγαλύτερη ησυχία και απομόνωση καθώς δεν είναι οργανωμένη.

Αναφέρεται επίσημα ως ξεχωριστός οικισμός για πρώτη φορά το 1919 στο ΦΕΚ 181Α - 14/08/1919 να προσαρτάται στην τότε κοινότητα Τοπόλας. Σύμφωνα με το Πρόγραμμα «Καλλικράτης», μαζί με την Παραλία και τον Βράχο αποτελούν κοινότητα που ανήκει στη Δημοτική Ενότητα Ζαλόγγου του δήμου Πρέβεζας και σύμφωνα με την απογραφή 2011 είχε πληθυσμό 151 κατοίκους.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Χαλκίς ποταμός

Ο **Χαλκίς** είναι ποταμός της Ηλείας γνωστός από την αρχαιότητα. Ο Γ. Παπανδρέου τον αναφέρει "ο της Χαλκίδος". Πηγάζει από το όρος Λαπίθας και χύνεται στη θάλασσα ανάμεσα στην περιοχή από το Επιτάλιο ως το Σαμικό.

Ο Στράβωνας αναφέρει ότι, όπως και σήμερα, βρισκόταν στην αρχαία Τριφυλία, είχε τις πηγές στους Κρουνούς στα όρη της Μακιστίας. Έρεε κοντά στο αρχαίο Σαμικό όπου τιμώνταν ο Σάμιος Ποσειδώνας και χύνεται στη θάλασσα στην περιοχή του σημερινού Σαμικού. 

## Παραπομπές


Κατηγορία:Ποταμοί της Ηλείας
Ιάρδανος (ποταμός Ηλείας)

Ο **Ιάρδανος** ή **Ιαρδάνης** είναι μικρός ποταμός της Ηλείας γνωστός από την αρχαιότητητα. Ο ποταμός αναφέρεται και από τον Όμηρο στην ιλιάδα όπου στις όχθες του βρισκόταν η πόλη Φειά.

Πηγάζει από την περιοχή των Σαβαλίων και χύνεται στην θάλασσα στην περιοχή της Σκαφιδιάς. Στις εκβολές του που απέχουν 10 χιλιόμετρα από τον Πύργο είναι και γνωστός σαν "Λαγκάδι της κυράς". 

## Παραπομπές


## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888

Κατηγορία:Ποταμοί της Ηλείας
Σκαρπ (νησί)

Το **Σκαρπ** (αγγλικά: *Scarp*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 10,5 τ.χλμ. και είναι ακατοίκητο από το 1971. Το νησί ανήκει διοικητικά στην περιφέρεια των Εξωτερικών Εβρίδων.

## Εξωτερικοί σύνδεσμοι
* 

Σκαρπ
Μπέρνερεϊ

Το **Μπέρνερεϊ** ή **Μπέρνερι** () είναι ένα από τα δεκαπέντε κατοικημένα νησιά του συμπλέγματος των εξωτερικών Εβρίδων. Έχει έκταση 10,1 km2 και το υψηλότερο σημείο του φθάνει τα 93 m. Είναι γνωστό για τις αμμώδεις παραλίες του, όπου υπάρχουν αμμοθίνες. Μεταξύ αυτών συγκαταλέγεται η ευρέως αναγνωρισμένη αλλά συνήθως ερημική Δυτική Παραλία (Tràigh Iar) η οποία είναι μια πλατιά και αμμώδης έκταση τριών μιλίων.

Η νήσος βρίσκεται εντός της Περιοχής Ιδιαίτερου Φυσικού Κάλλους Νότιου Λιούις, Χάρις και Βόρειου Γιούιστ (), μίας εκ των σαράντα τέτοιων προστατευόμενων περιοχών της Σκοτίας. Επίσης υπάρχουν ισχυρές ενδείξεις πως κατοικείται από την Εποχή του Χαλκού και πιθανώς παλαιότερα καθώς είναι διάσπαρτη με αρχαίους ιερούς τόπους ενώ από πιο πρόσφατες εποχές υπάρχουν ίχνη κατοίκησης των Βίκινγκ καθώς και ιστορικά κτίρια, μερικά από τα οποία είναι αρκετών αιώνων.

## Παραπομπές


## Εξωτερικοί σύνδεσμοι
* 

Μπερνερει
Κώστας Κανελλόπουλος

Ο **Κώστας Κανελλόπουλος** (1912-1949) ήταν Έλληνας αξιωματικός, αντιστασιακός του ΕΛΑΣ και αντισυνταγματάρχης στον ΔΣΕ κατά τον εμφύλιο πόλεμο.

## Στον Ελληνικό στρατό
Γεννήθηκε στην Καλλιρρόη Μεσσηνίας το 1912. Αποφοίτησε από την σχολή Ευελπίδων το 1935 όπου και προσεχώρησε στο αριστερό κίνημα. Το 1937 τιμωρήθηκε με ένα χρόνο αργία για τη δράση του. Ως υπίλαρχος πολέμησε στα οχυρά της Κούλας κατά τη διάρκεια της Γερμανικής εισβολής στην Ελλάδα.

## Κατοχή και Αντίσταση
Ίδρυσε μια από τις πρώτες ένοπλες αντιστασιακές οργανώσεις στη περιοχή του και έδρασε από τους πρώτους στον ΕΛΑΣ (πολέμησε τους Ιταλούς καραμπινιέρους στις 5 Αυγούστου το 1942). Ως διοικητής του 8ού τάγματος Λακωνίας του ΕΛΑΣ πολέμησε στη μάχη του Μελιγαλά και των Γαργαλιάνων. Μετά την Απελευθέρωση περνάει στην παρανομία και με εντολή του ΚΚΕ πηγαίνει στο Μπούλκες όπου χρημάτισε διοικητής της Σχολής Αξιωματικών.

## Στον Δημοκρατικό στρατό
Τον Ιούλιο του 1947 πέρασε στον Γράμμο και στις 6 Γενάρη του 1948 πέρασε στην Πελοπόννησο με την ομάδα του Στέφανου Γκιουζέλη για να στελεχώσει τον Δ.Σ Πελοποννήσου όπου και έλαβε τον βαθμό του αντισυνταγματάρχη και διορίσθηκε επιτελάρχης του Αρχηγείου και έπειτα διοικητής της Σχολής Αξιωματικών όπου δίδαξε στρατιωτική τακτική. Το μεσημέρι της 4ής Φεβρουαρίου 1949 σκοτώθηκε από πυροβολισμό σε συγκρούσεις με τον Εθνικό στρατό. Μετά τον θάνατο του τα υπολείμματα της Σχολής αξιωματικών χωρίς τον φυσικό τους ηγέτη σκόρπισαν.

## Οικογενειακή κατάσταση
Είχε έναν μικρότερο αδερφό (Δημήτρης) που ήταν πολιτικός επίτροπος σε λόχο της Δημοκρατικής νεολαίας του ΔΣΠ και σκοτώθηκε σε συγκρούσεις το 1948.

## Παραπομπές


Κατηγορία:Έλληνες αξιωματικοί του ιππικού
Κατηγορία:Έλληνες κομμουνιστές
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Μονή των Αμαλφηνών

Η **Μονή των Αμαλφηνών** ή **Αμαλφιών** () υπήρξε το σημαντικότερο από τα τρία, γνωστά έως σήμερα, λατινικά Αββαεία (Μοναστήρια) του Άθω. Βρισκόταν στα μισά της διαδρομής μεταξύ των μοναστηριών της Μεγίστης Λαύρας και της Καρακάλλου, του Αγίου Όρους

## Ιστορία
Ιδρύθηκε κατά τον 10ο αιώνα από Χριστιανούς μοναχούς που κατάγονταν από το Αμάλφι της σημερινής Ιταλίας, οι οποίοι ακολουθούσαν τον Κανόνα του Αγίου Βενεδίκτου και των οποίων η λειτουργική γλώσσα ήταν τα λατινικά.

μικρογραφία|αριστερά|Πανοραμική άποψη του πύργου της μονής, εκ των λιγοστών καταλοίπων αυτής τα οποία σώζονται έως σήμερα.
Η ίδρυση της μονής εντοπίζεται χρονολογικά μεταξύ του 985 και 990, ενώ οι ιδρυτές της οι Βενεδικτίνοι μοναχοί, 7 τον αριθμό, ήταν μέλη του Τάγματος του Αγίου Βενεδίκτου, που είχε ιδρυθεί το 529 από τον Άγιο Βενέδικτο στην Ιταλία.

Έρημη από μοναχούς το 1287, η Μονή του Αμαλφηνού παραχωρήθηκε από το βυζαντινό αυτοκράτορα Ανδρόνικο Β΄ Παλαιολόγο στην Μονή Μεγίστης Λαύρας, όπου και διασώζεται σήμερα και το αρχείο της.

Η ευρύτερη περιοχή των Κελιών της Μορφονούς ή Αμαλφινούς, που υπάγονται διοικητικά στην Μονή της Μεγίστης Λαύρας, όπως άλλωστε και η παλαιά ερειπωμένη αυτή μονή, οφείλει την ονομασία της στη παλαιότερη αυτή μονή των Αμαλφηνών και έχει την ονομασία Μορφονού. Σήμερα κατοικούν 5 μοναχοί της Μεγίστης Λαύρας, που απασχολούνται με διάφορες καλλιέργειες.

Το μοναστήρι παρέμεινε ενεργό έως τον 13ο αιώνα, δηλαδή, αρκετό καιρό μετά το Σχίσμα του 1054. Σήμερα, είναι ερειπωμένο, ωστόσο η ονομασία του εξακολουθεί να υφίσταται στα ελληνικά υπό τον όρο *[[Μορφονού]]*, από την περιοχή που βρίσκεται.

## Δείτε επίσης
* Χερσόνησος του Άθω
* Άγιο Όρος
* Αμάλφι
* Εκκλησία της Παναγίας των Λατίνων
* Βενέδικτος ο εκ Νουρσίας

## Παραπομπές


## Εξωτερικοί σύνδεσμοι
* 

Κατηγορία:Μονές Αγίου Όρους
Κατηγορία:Αμάλφι
Βάτερσι

thumb|250px|Μνημείο για το ναυάγιο του Annie Jane.
Το **Βάτερσι** (αγγλικά: *Vatersay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 9,6 τ.χλμ. και 90 κατοίκους (2011). Μεγαλύτερος οικισμός του νησιού είναι το Baile Bhatarsaigh και διοικητικά ανήκει στην περιφέρεια των Εξωτερικών Εβρίδων.
Το Βάτερσι είναι το δυτικότερο, μόνιμα, κατοικήσιμο μέρος της Σκωτίας, ενώ συνδέεται με το Μπάρα οδικώς από το 1991.

## Εξωτερικοί σύνδεσμοι
* 

Βατερσι
Δίαυλος (άθλημα)

[200px|μικρογραφία|δεξιά|[Παναθηναϊκός αμφορέας|Αμφορέας των Παναθηναίων με δρομείς σε αγώνα ταχύτητας]]

Ο **δίαυλος** ήταν ένας αγώνας δρόμου ταχύτητας με διπλάσια διαδρομή από το αγώνισμα στάδιον (δηλαδή περίπου 400 μέτρα). Εισήχθη στη 14η Ολυμπιάδα των Αρχαίων Ολυμπιακών Αγώνων (το 724 π.Χ.). Οι μελετητές διαφωνούν για το αν ή όχι οι δρομείς του αγωνίσματος έκαναν δύο γύρους στο στάδιο για τον αγώνα, ή αν οι δρομείς γύριζαν στο τέλος του πρώτου γύρου, και στη συνέχεια έτρεχαν προς τα πίσω στη γραμμή της εκκίνησης για να τερματίσουν.

## Αρχαίοι Ολυμπιακοί Αγώνες

Οι γνωστοί νικητές του δίαυλου στους αρχαίους ολυμπιακούς αγώνες:

## Περαιτέρω ανάγνωση
* Ολυμπιακοί αγώνες στην αρχαιότητα
* Δρόμος 400 μ. στις Ολυμπιάδες

## Παραπομπές


## Πηγές
* Golden, Mark. *Sport in the Ancient World from A to Z*. Routledge, 2003. ISBN 0-415-24881-7
* Miller, Stephen G. & Schmidt, Ben, *Ancient Greek Athletics: the events at Olympia, Delphi, Nemea, and Isthmia*. Yale University Press, 2004. ISBN 0-300-11529-6

Κατηγορία:Αρχαίοι Ολυμπιακοί Αγώνες
Κατηγορία:Αρχαία ελληνικά αγωνίσματα δρόμου
Εκκλησία της Παναγίας των Λατίνων

Η **Εκκλησία της Παναγίας των Λατίνων** ήταν καθολική εκκλησία η οποίο ιδρύθηκε στην **[[Ιερουσαλήμ]]** κατά τα μέσα του 11ου αιώνα, από Αμαλφιτανούς εμπόρους. Ο ηγούμενος, Γεράρδος Τένκιος, ίδρυσε το 1080 δίπλα στη μονή του ένα νοσοκομείο αφιερωμένο στον Άγιο Ιωάννη Βαπτιστή, το οποίο και αποτέλεσε την πηγή γέννησης του Τάγματος του Αγίου Ιωάννη της Ιερουσαλήμ.

Το σχήμα της εκκλησίας του μοναστηριού διατηρείται εντός της σημερινής Εκκλησίας του Σωτήρος των Ιεροσολύμων που ανήκει στην Ευαγγελική Λουθηρανή Εκκλησία της Ιορδανίας και των Αγίων Τόπων, ενώ ανεγέρθηκε το 1898. Η σημερινή λουθηρανή εκκλησία εμπεριέχει, επίσης, το μεσαιωνικό προστώο στο βόρειο τμήμα της με διακοσμήσεις που αναπαριστούν τον ζωδιακό κύκλο. Το μεσαιωνικό περιστύλιο διατηρείται εν μέρει εντός του διπλανού λουθηρανού νοσοκομείου.



File:A. Salzmann - Escalier arabe de Sainte-Marie la Grande - Jerusalem.jpg|Σκάλα
File:A. Salzmann - Portail de Sainte Marie la Grande, Jerusalem.jpg|Πύλη



## Δείτε επίσης
* Τάγμα του Αγίου Ιωάννη της Ιερουσαλήμ
* Μονή των Αμαλφηνών

Κατηγορία:Αββαεία
Κατηγορία:Μοναστήρια στην Ιερουσαλήμ
Κοίνυρα (νησίδα Θάσου)

Η **Κοίνυρα** είναι κατοικημένη νησίδα στα ανατολικά της Θάσου, απέναντι από τα Κοίνυρα της Θάσου. Έχει έκταση 352 τετραγωνικά χιλιόμετρα με μέσο υψόμετρο τα 50 μέτρα. Σύμφωνα με την απογραφή του 2011, έχει μόνιμο πληθυσμό 5 κατοίκους. Ανήκει διοικητικά στην δημοτική ενότητα Θεολόγου του δήμου Θάσου.

Αποτελεί προστατευόμενη περιοχή αφού ανήκει στο δίκτυο Natura 2000, ενώ η ευρύτερη περιοχή των Κοινυρών με την νησίδα αποτελεί τοπίο ιδιαίτερου φυσικού κάλλους.

## Πληθυσμιακά στοιχεία
Παρακάτω παρουσιάζεται ο πληθυσμός της νησίδας:

## Εικόνες

 Thasos NASA photo-cropped.jpg|Στα ανατολικά - νοτιοανατολικά της νήσου Θάσου διακρίνεται η νησίδα Κοίνυρα
 Epitropou 4.jpg|Εδαφολογικός χάρτης της Θάσου. Στην Κοίνυρα αναφέρεται η παρουσία γνεύσιων πετρωμάτων


## Παραπομπές


## Εξωτερικοί σύνδεσμοι

* Επίσημη ιστοσελίδα δήμου Θάσου

Κατηγορία:Νησιά του βορειοανατολικού Αιγαίου
Κατηγορία:Θάσος
Δέλτα Ηλειακού Πηνειού

Το **δέλτα του Πηνειού της Ηλείας** είναι μια μεγάλη περιοχή, φυσικός υδροβιότοπος σπουδαίας σημασίας, στις ακτές της Ηλείας που προστατεύεται από το διεθνή πρόγραμμα "Φύση 2000" (Natura 2000 - GR2330003). Οι εκβολές του Πηνειού, που λέγονται και "Μπούκα Παλαιοχωρίου" από το κοντινό Παλαιοχώρι, είναι στον Χελωνίτη κόλπο βορειοδυτικά της Γαστούνης.

Στην αρχαιότητα οι εκβολές του ήταν νοτιότερα στον κόλπο της Κυλλήνης, οι παραλίες είναι αμμώδεις και όπως και στις εκβολές του Αλφειού λόγω των ισχυρών θαλάσσιων ρευμάτων και των ανέμων δημιουργούνται Θίνες. Αποτέλεσμα αυτών των δυνάμεων είναι η Λιμνοθάλασσα Κοτυχίου και η αποξηραμένη σήμερα Λίμνη Γκογκόνια στην Μυρσίνη που δημιουργήθηκε στο σημείο που έκβαλε στην αρχαιότητα ο Πηνειός. Στο δέλτα υπάρχει τεχνητό δάσος που δημιουργήθηκε από την τοπική κοινότητα την δεκαετία του 50.

Τμήμα του δέλτα είναι τρεις παραλίες, το Παλούκι που έχει κι αλιευτικό καταφύγιο, η γλύφα και η θίνες που περιβάλλονται από δάσος. 

## Παραπομπές


## Πηγές
* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888
* Παναγιώτη Θεοδ. Παπαθεοδώρου, Η Κρυόβρυση της Ηλείας, ιστορία και ζωή, Εκδόσεις Πέτρος Κούλης, Πάτρα 2003, ISBN 960-87799-0-1

Κατηγορία:Ηλειακός Πηνειός
Ηλειακος Πηνειος
Καμπουσκόρπ ΣΚΠ

Η **Καμπουκσπόρπ**, είναι μια ποδοσφαιρική ομάδα από τη Λουάντα, Ανγκόλα. Ιδρύθηκε το 1994 από τον πρόεδρο και ιδιοκτήτη της ομάδας Bento dos Santos Kangamba. Έδρα της ομάδας είναι το Estádio dos Coqueiros στη Λουάντα. Το 2005 συμμετείχε για πρώτη φορά στη Girabola, την ανώτατη κατηγορία της χώρας. Μεγαλύτερη επιτυχία της ομάδας είναι η δεύτερη θέση στην Girabola την περίοδο 2011 με 56 βαθμούς, μόλις δύο λιγότερους από την πρωταθλήτρια, εξασφαλίζοντας τη συμμετοχή της στο CAF Champions League. Διάσημος ποδοσφαιριστής της ομάδας είναι κάτοχος της Χρυστής μπάλας, Ριβάλντο, ο οποίος υπέγραψε στην ομάδα τον Ιανουάριο του 2012.

## Παραπομπές


## Εξωτερικοί σύνδεσμοι
*Επίσημη ιστοσελίδα
*ZeroZero profile & squad
*Soccerway Profile

Κατηγορία:Ποδοσφαιρικές ομάδες Ανγκόλας
Κατηγορία:Ιδρύσεις ποδοσφαιρικών ομάδων το 1994
Ατλέτικο Σπορτ Αβιασάο

Η **Ατλέτικο Σπορτ Αβιασάο** είναι ποδοσφαιρική ομάδα από τη Λουάντα, Ανγκόλα, η οποία ιδρύθηκε το 1953. Συμμετέχει στην Girabola, την ανώτατη κατηγορία της χώρας. Έχει κερδίσει 3 πρωταθλήματα (2002, 2003, 2004), 3 κύπελλα (1995, 2005, 2010) και 6 Super Cup (1996, 2003, 2004, 2005, 2006, 2011). Έχει 4 συμμετοχές στο Κύπελλο Πρωταθλητριών Ποδοσφαίρου Αφρικής (2003 ομίλοι, 2004 β΄ γύρος, 2005 β΄ γύρος, 2006 προκριματικός γύρος). Αγωνίζεται στο Estádio da Cidadela, χωρητικότητας 35000 θεατών.

## Παραπομπές
# RSSSF

Κατηγορία:Ιδρύσεις ποδοσφαιρικών ομάδων το 1953
Κατηγορία:Ατλέτικο Σπορτ Αβιασάο
Κατηγορία:Ποδοσφαιρικές ομάδες Ανγκόλας
Μοναστήρι Ντονσκόι

Το **Μοναστήρι του Ντονσκόι** (ρωσικά:*Донско́й монасты́рь*) βρίσκεται στη Μόσχα της Ρωσίας.

Ιδρύθηκε από τον τσάρο Φιοντόρ το 1591.

Είναι ιδιαίτερα δημοφιλής προορισμός για τους Μοσχοβίτες, καθώς αυτοί αναζητούν τις ορθόδοξες ρίζες τους, αλλά και την επανασύνδεσή τους με το ιστορικό τους παρελθόν.

## Κοιμητήριο
Υπάρχουν συνολικά δύο κοιμητήρια τα οποία βρίσκονται σε κοντινή απόσταση του μοναστηριού: το Νέο Κοιμητήριο του Ντονσκόι, το οποίο ιδρύθηκε τον 19ο αιώνα, και το Παλαιό Κοιμητήριο του Ντονσκόι, το οποίο βρίσκεται εντός του περιτοιχισμένου χώρου του μοναστηριού.

*Ζοζέφ Μποβέ (1784-1834), αρχιτέκτονας
*Στις 3 Οκτωβρίου 2005 τα λείψανα του στρατηγού Αντόν Ιβάνοβιτς Ντενίκιν θάφτηκαν σε τάφο του κοιμητηρίου του μοναστηριού, όχι μακριά από από αυτόν του Ρώσου φιλοσόφου Ιβάν Ιλίγιν, η ταφή του οποίου έλαβε χώρα, επίσης, στις 3 Οκτωβρίου.
*Στο ίδιο αυτό κοιμητήριο, υπάρχει επίσης ο τάφος του ποιητή Ιβάν Τσμέλεφ, ο οποίος πέθανε στην εξορία και θάφτηκε το 2000. Προτού πεθάνει, ο Ιβάν Τσμέλεφ είχε αποστείλει μια φωτογραφία στον Ντενίκιν, στο πίσω μέρος της οποίας είχε γράψει: « *Πιθανώς θα ξαναβρεθούμε κάποια μέρα στη Μόσχα* ».
*Πρίγκιπας Μπόρις Γκαλίτζιν (1769-1812), Ρώσος στρατηγός του οποίου τα λείψανα μεταφέρθηκαν στο Ντονσκόι το 1936
*Ιβάν Ιλίγιν (1883-1954), ποιητής
*Νικολάι Ζουκόφσκι (1847-1921)
*Βασίλι Κλιουτσέφσκι (1841-1911), ιστορικός
*Βλαντλιμιρ Οντογιέφσκι (1803-1869), ακαδημαϊκός
*Βασίλι Περόφ (1834-1882), ζωγράφος
*Αλεξάντρ Σολζενίτσιν (1918-2008), βραβείο Νόμπελ λογοτεχνίας
*Βλαντίμιρ Σολογκούμπ (1813-1882), διπλωμάτης και ακαδημαϊκός
*Αλεξάντρ Σουμαρόκοφ (1717-1777), ποιητής και συγγραφέας
*Πιότρ Τσαντάγιεφ (1794-1856)
*Πατριάρχης Τύχων της Μόσχας, κρατούμενος στο μοναστήρι πριν τον θάνατό του
*Πρίγκιπας Σεργκέι Τρουμπετσκόι (1862-1905), φιλόσοφος.
*Πρίγκιπας Αλέξανδρος της Ιμερετίας (1674 - 1711), συγγραφέας, αξιωματικός.

## Εικόνες

Image:Donskoy monastery 11.jpg|Ένας από τους τάφους του κοιμητηρίου
Image:Donskoy monastery 13.jpg|Τάφος του βογιάρου Φιοντόρ Ακίνφοβιτς Μπιακόντ, προγόνου των μελών της οικογένειας Ιγκνατίεφ
Image:Donskoy monastery 14.jpg|Τάφος του Νικολάι Ζουκόφσκι
Image:Donskoy monastery 15.jpg|Τάφος του Βασίλι Περόφ
Image:Donskoy monastery 20.jpg|Τάφος του Αλεξάντρ Σουμαρόκοφ
Image:Donskoy monastery 17.jpg|Τάφος σε σχήμα Γολγοθά
Image:Donskoy monastery 06.jpg|Άποψη της εκκλησίας του Αγίου Μιχάηλ
Image:Funeral of Alexander Solzhenitsyn-2.jpg|Ο πρόεδρος Μεντβέντεφ στην κηδεία του Σολζενίτσιν


Τα μνημειώδη και πρωτοποριακά ανάγλυφα του Αλεξάντρ Λογκανόφσκι (1812-1855) που διακοσμούσαν τα εξωτερικά τείχη του Καθεδρικού του Ιησού-Σωτήρος πριν από την καταστροφή του η οποία διετάχθη από τον Στάλιν βρίσκονται εντός των τειχών του μοναστηριού. Ο Ορθόδοξος Καθεδρικός της Μόσχας ανακατασκευάστηκε την περίοδο 1995-2000.

Image:Donskoy monastery 07.jpg|Η συνάντηση του Μελχισεδέκ με τον Αβραάμ
Image:SG109197 25.JPG|Άγαλμα του Αγίου Γεωργίου
Image:DonskoyRelief3.jpg|Ο θρίαμβος του Δαβίδ μετά τη νίκη του επί του Γολιάθ


## Παραπομπές


## Εξωτερικοί σύνδεσμοι
* 

Ντονσκοι
Εθνική Ανγκόλας (ποδόσφαιρο ανδρών)

Η **εθνική ομάδα ποδοσφαίρου της Ανγκόλας** εκπροσωπεί την Ανγκόλα στο διεθνές ποδόσφαιρο. Τελεί υπό τον έλεγχο της Ομοσπονδίας Ποδοσφαίρου Ανγκόλας. Έδρα της ομάδας αποτελεί το Εστάντιο 11 ντε Νοβέμπρο.

## Ιστορία
Το πρώτο παιχνίδι της ομάδας δόθηκε το 1977 με αντίπαλο την Εθνική Κούβας (ποδόσφαιρο ανδρών), την οποία κέρδισε με 1-0. Το 1996 συμμετείχε για πρώτη φορά στο Κύπελλο Εθνών Αφρικής, αλλά τερμάτισε στην τελευταία θέση του ομίλου. Τον Ιούλιο τους 2002 ήταν στην 45η θέση στην κατάταξη της FIFA. Μεγαλύτερη επιτυχία της ομάδας ήταν η πρόκριση στο Παγκόσμιο Κύπελλο Ποδοσφαίρου 2006, καθώς ήταν η πρώτη συμμετοχή στη τελική φάση του Παγκοσμίου Κυπέλλου. Αποκλείστηκε στη φάση των ομίλων μετά από μια ήττα και δύο ισοπαλίες.

## Στάδιο
Η εθνική ομάδα διεξάγει τους εντός έδρας αγώνες της στο Εστάντιο 11 ντε Νοβέμπρο, χωρητικότητας 48.500 θεατών, που βρίσκεται στην πρωτεύουσα Λουάντα.

## Παραπομπές


## Εξωτερικοί σύνδεσμοι
*Federação Angolana de Futebol

Κατηγορία:Εθνική Ανγκόλας (ποδόσφαιρο)